PRIMĂRIA MUNICIPIULUI SATU MARE

Serviciul Scriere, Implementare şi Monitorizare Proiecte

DIRECŢIA ECONOMICĂ

Nr. 37347/19.06.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare şi Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

privind aprobarea valorii finale pentru proiectul „Reabilitare clădiri rezidențiale Satu Mare 1”

Implementarea măsurilor la obiectivul “Reabilitare clădiri rezidențiale Satu Mare 1” s-a încheiat prin îmbunătățirea condițiilor de viață ale comunității locale prin creșterea eficienței energetice în clădiri rezidențiale a unui număr de 66 de gospodării.

Având în vedere prevederile Ordinului nr. 1336/21.09.2021 pentru aprobarea metodologiei în vederea punerii în aplicare a Ordonanţei Guvernului nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, prin HCL nr. 247/04.08.2022 s-au actualizat indicatorii tehnico-economici ai investiției ,, Reabilitare clădiri rezidențiale Satu Mare 1”. Ca urmare a finalizării lucrărilor și a aplicării OG 15/2021, valoarea totală pentru proiectul „Reabilitare clădiri rezidențiale Satu Mare 1” este în cuantum de 2.053.047,23 lei inclusiv T.V.A., din care valoarea eligibilă este de 1.536.046,05 lei inclusiv T.V.A (1.349.462,29 lei eligibil utilizat + 186.583,76 lei eligibil economie), iar valoarea neeligibilă este de 517.001,18 lei inclusiv T.V.A.

Valoarea totală a cheltuielilor neeligibile în cuantum de 517.001,18 lei inclusiv TVA, rezultă din:

- 5.950 lei inclusiv TVA reprezentând cheltuieli neeligibile aferente proiectului conform Contractului de finanţare;

* 225.626,62 lei inclusiv TVA reprezentând cheltuieli neeligibile ca urmare a măririi valorii PT-ului în licitație
* 16.743,98 lei inclusiv TVA reprezentând cheltuieli neeligibile rezultate din Cererea de rambursare nr.6 aferentă situației de lucrări nr. 4
* 268.680,58 lei inclusiv TVA reprezentând cheltuieli neeligibile ca urmare a diferenței de facturare în urma punerii în aplicare a Ordonanţei Guvernului nr. 15/2021.

Valoarea contribuției la cheltuielile eligibile aferente Asociației de proprietari, este în valoare de 311.984,56 lei inclusiv T.V.A.

Menţionăm faptul că toate plăţile aferente proiectuui au fost făcute, a fost depusă și cererea de rambursare finală.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef Serviciu

Ec. Ursu Lucia Dr. Andrea Sveda